
Técnicas de ficcionalización en la narrativa latinoamericana del siglo XX. La función de las heterotopías en La tía Julia y el escribidor de Mario Vargas Llosa

Michel Foucault, “Eltérő terek” című tanulmányában bevezeti a heterotópiák fogalmát: terek melyek bár fizikailag lokalizálhatóak, mégis minden lehetséges szempontból eltérnek a többi valós tértől. Véleményünk szerint e helyek létezése nagy szerepet játszik abban, hogy a fikció megszülessen az emberi gondolatvilágban, mivel ellentétben állnak a rajtuk kívülálló világgal, így rákényszerítik „lakosaikat”, hogy szembenézzenek félelmeikkel és vágyaikkal, ami, az esetek nagy részében, menekülésre és egy fiktív valóság létrehozására készteti őket. Tanulmányunk célkitűzése a fenti elmélet irodalmi síkon való bebizonyítása, a heterotópiák Mario Vargas Llosa Julia néni és a tollnok regényének főszereplőjére, Pedro Camachóra, gyakorolt hatásának megfigyelése alapján.



